|  |  |  |  |  |  |
| --- | --- | --- | --- | --- | --- |
| Hcali | | |  |  | |
| Η τροφή και η διατροφή στη Μεσόγειο: θέματα Ιστορίας, Περιβάλλοντος, Υγείας & Πολιτισμού Μεσογειακό Γραφείο Πληροφόρησης για το Περιβάλλον, τον Πολιτισμό και την Αειφόρο Ανάπτυξη | | |  | Θεματική: Φροντίζω το περιβάλλον  Υποθεματική: Αειφόρος Ανάπτυξη, Κλιματική αλλαγή, Οικολογική Συνείδηση, Παγκόσμια και Τοπική Κληρονομιά  Απευθύνεται σε μαθητές/μαθήτριες:  Ε’ και Στ’ Δημοτικού  Α’, Β’, Γ’ Γυμνασίου  Διάρκεια στο τετράμηνο:  7 εργαστήρια / 11 ώρες περίπου | |
|  | | |  |  | |
| **Περιγραφή (50-100 λέξεις)** Το εκπαιδευτικό υλικό αφορά στη διαχρονική αξία της τροφής, ιστορικά και πολιτισμικά, στη μεσογειακή διατροφή, τις σύγχρονες καταναλωτικές τάσεις, τις διατροφικές συνήθειες, τη διαδικασία παραγωγής της τροφής, το εμπόριο τροφίμων και τις στάσεις των καταναλωτών. Στόχος είναι η προώθηση της πολιτισμικής διάστασης των θεμάτων τροφής και της διατροφής ώστε να μπορεί να αξιοποιηθεί ως εργαλείο διαπολιτισμικού διαλόγου και εκπαίδευσης για την αειφόρο ανάπτυξη με σκοπό να ευαισθητοποιηθούν οι μαθητές/ήτριες και να υιοθετήσουν συμπεριφορές υπεύθυνων και ενεργών πολιτών. **Στοχευόμενες δεξιότητες** Δεξιότητες Μάθησης: Κριτική σκέψη, Επικοινωνία, Δημιουργικότητα, Συνεργασία  Δεξιότητες ζωής: Κοινωνικές δεξιότητες, Πολιτειότητα, Υπευθυνότητα  ΜΙΤ: Δεξιότητες της Τεχνολογίας και της Επιστήμης: Δεξιότητες διεπιστημονικής και διαθεματικής χρήσης των νέων τεχνολογιών  Δεξιότητες του νου: Επίλυση προβλημάτων, Μελέτη περιπτώσεων, Στρατηγική σκέψη **Δραστηριότητες** 1ο εργαστήριο (90΄λεπτά), **«Το λάδι κι η ελιά»**  \*Σε περίπτωση που δεν μπορούν να πραγματοποιηθούν οι προτεινόμενες επισκέψεις, οι πληροφορίες που ζητούνται δύναται να ανασυρθούν μέσα από έρευνα στο διαδίκτυο  2ο εργαστήριο (90΄λεπτά), **«Ο άρτος ο επιούσιος»** ή  2ο εργαστήριο (90΄λεπτά), **«Τα αμπέλια της Μεσογείου»**  3ο εργαστήριο (90΄λεπτά), **«Οι φυσικοί πόροι & η παραγωγή τροφής»**  4ο εργαστήριο (90΄λεπτά), **« Ένα πιθάρι αφηγείται την ιστορία του»**  5ο εργαστήριο (90΄λεπτά), **«Υπάρχει κάτι πέρα από την τροφή;»**  6ο εργαστήριο (90΄λεπτά), **« Αγοράζοντας τρόφιμα»**  7ο εργαστήριο (90΄λεπτά), **«Από το χωράφι στο πιάτο»** **Προσαρμογές για εμποδιζόμενους μαθητές** Το υλικό έχει αναπτυχθεί σε τέσσερις ακόμα γλώσσες (Αραβικά, Αγγλικά, Ιταλικά, Πορτογαλικά) για τους αλλόγλωσσους μαθητές. Επίσης, ο/η εκπαιδευτικός δύναται να επιλέξει το υλικό, που επιθυμεί να εφαρμόσει και άπτεται των χαρακτηριστικών του μαθητικού δυναμικού, από την ενότητα «Δραστηριότητες» που εμπεριέχεται στο εκπαιδευτικό υλικό. **Επέκταση** Πρόταση για ανάπτυξη project που θα διαρκέσει ένα ή και περισσότερα σχολικά έτη για δημιουργία σχολικού κήπου-λαχανόκηπου. Η προτεινόμενη δραστηριότητα έχει τίτλο **«Ο αειφορικός κηπουρός»** και συμπεριλαμβάνεται στο εκπαιδευτικό υλικό **«Η τροφή και η διατροφή στη Μεσόγειο»**. https://medies.net/wp-content/uploads/2020/01/PUBLICATIONS\_MED-FOOD\_gr.pdf **Αξιολόγηση** Το εκπαιδευτικό υλικό που υποβάλλεται εστιάζει στην αξία της τροφής, την ενημέρωση των μαθητών/τριών για τη σημασία, την ποικιλότητα και την εξέλιξή της τροφής, ιστορικά και πολιτισμικά, την ευθύνη που έχουν ως καταναλωτές/καταναλώτριες στον κύκλο της ζωής των τροφίμων και για τη μεσογειακή διατροφή. Για κάθε εργαστήριο υπάρχει ξεχωριστή ενότητα η οποία περιλαμβάνει το θεωρητικό πλαίσιο, τους στόχους, σχέδιο εργασίας, δράσεις, τον τρόπο υλοποίησης, ερωτήσεις εμπέδωσης και αναστοχασμού.  Το πρόγραμμα απευθύνεται στους μαθητές/ήτριες της Ε’ και Στ’ δημοτικού σχολείου και της Α’, Β’ και Γ’ γυμνασίου. Το περιεχόμενό του συνδέεται με τα Προγράμματα Σπουδών και συγκεκριμένα με το μάθημα της Μελέτης Περιβάλλοντος (δημοτικό σχολείο) και της Οικιακής Οικονομίας (γυμνάσιο). Παράλληλα, μπορεί να εφαρμοστεί στο πλαίσιο των Προγραμμάτων Σχολικών Δραστηριοτήτων όπως της Αγωγής Υγείας κα της Περιβαλλοντικής Εκπαίδευσης. Η ποικιλία των δραστηριοτήτων που προτείνονται ενισχύουν τη βιωματική, διερευνητική, ανακαλυπτική και ομαδοσυνεργατική μάθηση. Σκοπός του εκπαιδευτικού υλικού είναι η διερεύνηση της σχέσης της διατροφής με τον τόπο, την ιστορία, την οικονομία, τη θρησκεία και τον πολιτισμό.  Ειδικότερα, το εκπαιδευτικό υλικό που αναφέρεται στο δημοτικό σχολείο βοηθά τους/τις μαθητές/ήτριες:   * στην κατανόηση της αλληλεπιδραστικής σχέσης του ανθρώπου με το φυσικό και κοινωνικό περιβάλλον, της σηµασίας της χλωρίδας και της πανίδας στη ζωή των ανθρώπων της περιοχής τους, * στην αναγνώριση της αναγκαιότητας πρόσληψης τροφής από τον άνθρωπο, * στη σύνδεση των επαγγελμάτων µε τα προϊόντα του τόπου τους και στην αναγνώριση της συµβολής όλων των επαγγελµάτων στην οικονοµία και στον τρόπο ζωής της τοπικής κοινωνίας, * στο να εκτιμούν και να σέβονται τις παραδόσεις και τις αξίες άλλων   πολιτισµών και τα τοπικά πολιτισµικά στοιχεία στην πολιτιστική ανάπτυξη της πατρίδας τους,   * στον εντοπισμό και τη διάκριση, στον δικό τους περιβάλλοντα χώρο, των έργων της φύσης από τα έργα του ανθρώπου, καθώς και των σχέσεων αλληλεπίδρασης ανθρώπου και περιβάλλοντος.   Όσον αφορά στους μαθητές/ήτριες του γυμνασίου το εκπαιδευτικό υλικό έχει ως στόχο:   * τη συνειδητοποίηση της σπουδαιότητας της διατροφής για επιβίωση, ανάπτυξη, υγεία και απόδοση στην εργασία, * την ενημέρωση για την αξία της τροφής στον ανθρώπινο οργανισμό, τη σημασία των θρεπτικών συστατικών των τροφίμων, την ομαδοποίησή τους και τις σωστές επιλογές στην καθημερινή διατροφή τους.   Το εκπαιδευτικό υλικό που υποστηρίζει το πρόγραμμα δύναται να αναζητηθεί μέσα από σύνδεσμο (link) της ψηφιακής πλατφόρμας του Μεσογειακού Γραφείου Πληροφόρησης για το Περιβάλλον, τον Πολιτισμό και την Αειφόρο Ανάπτυξη. |  | | | **Σύνδεση με το Π.Σ: Μελέτη Περιβάλλοντος (Δημοτικό), Οικιακής Οικονομίας (Γυμνάσιο), Προγράμματα Αγωγής Υγείας και Περιβαλλοντικής Εκπαίδευσης****Απαραίτητοι Σύνδεσμοι:** **Οδηγός Εκπαιδευτικού-Δραστηριοτήτων:** <https://medies.net/wp-content/uploads/2020/01/PUBLICATIONS_MED-FOOD_gr.pdf> **Υποστήριξη εκπαιδευτικού** Παιδαγωγικό Υλικό  (Θεωρητικό πλαίσιο- Εφαρμόζοντας το υλικό-Σημειώσεις για τον εκπαιδευτικό-Δραστηριότητες-Τρόποι υλοποίησης - Ερωτήσεις εμπέδωσης και αναστοχασμού) |